Zendaya

H Ζεντέγια Μαρί Στόερμερ Κόλμαν (αγγλικά: Zendaya Maree Stoermer Coleman, γενν. 1 Σεπτεμβρίου 1996) πιο γνωστή απλά ως Ζεντέγια, είναι Αμερικανίδα ηθοποιός και τραγουδίστρια. 

Είναι παγκοσμίως γνωστή για τον πρωταγωνιστικό της ρόλο ως "Ρόκι Μπλου" στη νεανική σειρά του Disney Channel, «Shake It Up» (2010-2013) ενώ ακολούθησε η συμμετοχή της στο σόου χορού «Dancing with the Stars» (2013) όπου έλαβε τη δεύτερη θέση καθώς και άλλες επιτυχημένες δουλειές, όπως η σειρά νεανική σειρά του «K.C. Undercover» (2015-2018) και οι ταινίες «The Greatest Showman», «Spider-Man: Homecoming»,«Spider-Man: Far from Home» και «Spider-man: No Way Home».

Το 2019, πρωταγωνιστεί στη δραματική σειρά του HBO, «Euphoria» και υποδύεται την "Ρου Μπένετ", μια ομοφυλόφιλη έφηβη χρήστρια ναρκωτικών. Για την ερμηνεία στην συγκεκριμένη σειρά, απέσπασε την πρώτη της υποψηφιότητα για Έμμυ Α' Γυναικείου Ρόλου σε Δραματική Σειρά.

Ως τραγουδίστρια, ξεκίνησε την καριέρα της το 2011, με τα τραγούδια  «Swag It Out» και «Watch Me». Υπέγραψε συμβόλαιο με τη δισκογραφική εταιρεία Hollywood Records το 2012 και αργότερα κυκλοφόρησε το πρώτο της solo single και άλμπουμ «Replay», το οποίο μπήκε στο νούμερο 40 των Billboard Hot 100 των ΗΠΑ. Το 2017, ερμήνευσε το soundtrack της ταινίας «The Greatest Showman», «Rewrite The Stars».

 Νεότητα 
Γεννήθηκε την 1η Σεπτεμβρίου 1996 στο Όουκλαντ της Καλιφόρνια από την εκπαιδευτικό Κλερ Στόερμερ και τον μουσικό παραγωγό Καζέμπ Ατζάμου (πραγματικό όνομα: Σάμουελ Ντέιβιντ Κόλμαν). Έχει πέντε μεγαλύτερα ετεροθαλή αδέλφια από την μεριά του πατέρα της, που λέγονται Κάιλι, Αναμπέλα, Κατιάννα, Όστιν και Ζιλιέν. Ο πατέρας της είναι Αφροαμερικανός ενώ η μητέρα της κατάγεται από τη Γερμανία και τη Σκωτία.  Το όνομα "Ζεντέγια" σημαίνει "Δίνω ευχαριστώ" στη γλώσσα της Μοζαμβίκης.

Φοίτησε στο σχολείο Oakland School for the Arts όπου συμμετείχε σε διάφορες θεατρικές παρουσιάσεις ενώ ξεκίνησε και την ενασχόληση της γενικά με το θέατρο.

 Καριέρα 

 2009-2016 
Ξεκίνησε την καριέρα της στο χώρο του θεάματος, ως μοντέλο των εταιρειών Macy's, Mervyns και Old Navy. Επίσης, συμμετείχε σε διαφημιστικό σποτ για την προώθηση των παιχνιδιών της σειράς ICarly και ως χορεύτρια σε διαφημιστικό σποτ της εταιρείας Sears μαζί με την Σελίνα Γκόμεζ. Το 2009 συνεργάστηκε με το Kidz Bop στο cover του βίντεοκλιπ για το τραγούδι «Hot n' Cold» της Κέιτι Πέρι. Τον Νοέμβριο του 2009, πέρασε από οντισιόν για το ρόλο της "Σίσι Τζόουνς" στη σειρά «Dance Dance Chicago», η οποία αργότερα μετονομάστηκε και κυκλοφόρησε ως «Shake It Up» και εκείνη πήρε τελικά το ρόλο της "Ρόκι Μπλου". Για την οντισιόν της, ερμήνευσε το το τραγούδι «Leave Me Alone» του Μάικλ Τζάκσον. Το «Shake It Up» έκανε πρεμιέρα στις 7 Νοεμβρίου 2010 και μέτρησε συνολικά 6.2 εκατομμύρια θεατές, με αποτέλεσμα να είναι η δεύτερη σε ακροαματικότητα σειρά του Disney Channel. Το 2011, η Ζεντέγια κυκλοφόρησε ένα προωθητικό ανεξάρτητο τραγούδι, το «Swag It Out» ενώ λίγο αργότερα την ίδια χρονιά, κυκλοφόρησε το τραγούδι «Watch Me» με την Μπέλα Θορν. Στις 5 Ιουνίου 2011, το «Shake It Up» είχε ένα επεισόδιο μαζί με την σειρά «Good Luck Charlie».

Ακόμα, το 2011, τα αμερικανικά πολυκαταστήματα Target, κυκλοφόρησαν μια σειρά ρούχων εμπνευσμένη από τα ρούχα της Ζεντέγια και των υπόλοιπων πρωταγωνιστών του «Shake It Up».

Ο πρώτος της ρόλος σε ταινία, ήταν το 2012, στην τηλεταινία του Disney Channel, «Frenemies». Την ίδια χρονιά, κυκλοφόρησε πέντε τραγούδια με την Μπέλα Θορν (στα πλαίσια της σειράς), τα: «Something To Dance For», «Live 2 Dance», «Made In Japan», «Same Heart» και «Fashion In Krytonite». Επίσης, συμμετείχε σε ένα επεισόδιο της σειράς «A.N.T. Farm» και υπέγραψε συμβόλαιο με τη δισκογραφική εταιρεία Hollywood Records. 

Το 2013, συμμετείχε ως διαγωνιζόμενη στο τηλεοπτικό σόου χορού «Dancing with the Stars», σε ηλικία 16 ετών και όντας η νεότερη διαγωνιζόμενη που πέρασε ποτέ από εκεί μέχρι τότε. Την ίδια χρονιά, δάνεισε τη φωνή της στην ταινία «Super Buddies» και κυκλοφόρησε το πρώτο της άλμπουμ ως τραγουδίστρια, με τίτλο «Replay».Το 2014, έπαιξε στην τηλεταινία «Zapped», εμφανίστηκε στο σόου «SWAY: A Dance Trilogy» και σε ένα επεισόδιο του «Project Runway» ως guest κριτής.

Το 2015 κυκλοφόρησε το τραγούδι «Something New» μαζί με τον Chris Brown και την σειρά υποδημάτων "Daya", το οποίο ήταν και το παιδικό της ψευδώνυμο. Επίσης, ξεκίνησε να πρωταγωνιστεί στη σειρά του Disney Channel, «K.C. Undercover».

 2016-σήμερα 
Στις 4 Νοεμβρίου 2016, κυκλοφόρησε τη σειρά ρούχων "Daya by Zendaya".

Τον Ιούλιο του 2017, έκανε το κινηματογραφικό της ντεμπούτο, παίζοντας στην ταινία «Spider-Man: Homecoming», η οποία ξεπέρασε τα 117 εκατομμύρια δολάρια σε εισπράξεις, την πρώτη εβδομάδα κυκλοφορίας. Τον Αύγουστο εμφανίστηκε στο videoclip τραγουδιού του Μπρούνο Μαρς και τον Δεκέμβριο πρωταγωνίστησε μαζί με τους Χιου Τζάκμαν και Ζακ Έφρον, στην ταινία «The Greatest Showman», όπου ερμήνευσε και το soundtrack «Rewrite The Stars». Ακόμη, εμφανίστηκε ξανά σε ένα επεισόδιο του «Project Runway» ως guest κριτής.

Το 2018, τελείωσε η σειρά του Disney Channel, «K.C. Undercover», έπειτα από τρεις σεζόν και έτσι έληξε και η συνεργασία της με την Disney, μετά από οκτώ χρόνια. Την ίδια χρονιά, δάνεισε τις φωνές της στις ταινίες κινουμένων σχεδίων «Duck Duck Goose» και «Smallfoot». 

Τον Ιούνιο του 2018, ανακοινώθηκε η συμμετοχή της στη σειρά του HBO, «Euphoria» με τον πρωταγωνιστικό ρόλο της "Ρου Μπένετ" ενώ λίγο αργότερα ο σχεδιαστής Τόμι Χίλφιγκερ την επέλεξε για να είναι η κεντρική εκπρόσωπος παγκοσμίως, να συμμετέχει στις καμπάνιες και να δημιουργήσουν τη κολεξιόν "Tommy X Zendaya". Χαρακτηρίστηκε από το site μόδας Net-a-Porter, ως μια από τις πιο καλοντυμένες γυναίκες της χρονιάς.

Το 2019, έπαιξε σε τρία επεισόδια της σειράς «The OA», στην ταινία «Spider-Man: Far from Home» και στη σειρά «Euphoria». Επίσης, ξεκίνησε συνεργασία με την εταιρεία καλλυντικών «Lancome». 

Δισκογραφία
Έχει κυκλοφορήσει ένα στούντιο άλμπουμ, δέκα single, τρία διαφημιστικά single, δεκαπέντε μουσικά βίντεο και μερικές εμφανίσεις άλμπουμ. Η πρώτη της εμφάνιση ήταν ως μέρος του Kidz Bop Kids στο άλμπουμ Kidz Bop Dance Party,  το 2010. Το 2011, η Zendaya κυκλοφόρησε το ντεμπούτο ανεξάρτητο σινγκλ της, "Swag It Out". Το επόμενο σινγκλ της, " Watch Me ", έφτασε στο νούμερο 86 στο αμερικανικό Billboard Hot 100 .

Στις 8 Αυγούστου 2012, τραγούδησε το Hollywood Records και ξεκίνησε να γράφει τραγούδια για το άλμπουμ του ντεμπούτου της.  Το ντεμπούτο single της ''Replay'', το οποίο δημοσιεύθηκε στις 16 Ιουλίου 2013, είχε ως παραγωγό τον Mick Schultz και είχε γραφτεί από την Tiffany Fred και τον Paul ''Phamous'' Shelton, Το ντεμπούτο της το κυκλοφόρησε στις 17 Σεπτεμβρίου του 2013 και έφτασε την 51η πρώτη θέση στο US Billboard 200 

Στις 6 Μαρτίου 2015, ο Timbaland επιβεβαίωσε ότι συνεργαζόταν με την Zendaya για το δεύτερό της album  Μιλώντας για το άλμπουμ, η Zendaya είπε στο MTV News (αμερικάνικο τηλεοπτικό κανάλι) ''η μουσική είναι ένα νέο κύμα της R&B. Είναι εκεί όπου νομίζω θα έπρεπε να παέι ή θα έπρεπε να κατευθύνεται προς; Είναι ένα πολύ old-school vibe, αλλά είναι μια νέα ηλικιακή εκδοχή.   Στις 8 Νοεμβρίου 2015, ανέβασε άλλο ένα βίντεο από ένα lip-syncing της σε ένα R&B τραγούδι, το οποίο θα συμπεριλαμβανόταν στο τότε άλμπουμ της Ένα διαφημιστικό music video δημοσιεύθηκε από το Hunger TV στις 12 Νοεμβρίου 2015  .Στις 1 Ιανουαρίου 2016 αναφέρθηκε ότι το δεύτερο άλμπουμ της θα κυκλοφορούσε τον Φεβρουάριο και θα προηγούταν από το single ''Somethin New'', με τον Chris Brown; το τραγούδι κυκλοφόρησε στις 5 Φεβρουαρίου από την Hollywood Records και Republic Records  

 Προσωπική ζωή 
Από το 2021 είναι ζευγάρι με τον ηθοποιό Τομ Χόλλαντ.

 Φιλμογραφία 

 Κινηματογράφος 
ΈτοςΤίτλοςΡόλοςΣημειώσεις2013Τα Σούπερ ΦιλαράκιαΛόλιποπφωνή2017Spider-Man: Η Επιστροφή Στον Τόπο ΤουΜισέλThe Greatest ShowmanΑν Γουίλερ2018Μια Πάπια Μα Ποια ΠάπιαΣάιφωνήΟ ΜικροπόδαροςΜίσιφωνή2019Spider-Man: Μακριά Από τον Τόπο τουΜισέλ "Εμ-Τζέι"2021Malcolm & MarieΜαρίΔιαστημικά Καλάθια: Η Νέα ΓενιάLola BunnyφωνήDuneΤσάνιSpider-Man: No Way HomeΜισέλ "Εμ-Τζέι"2024Dune: Μέρος ΔεύτεροΤσάνιΟι ΑντίπαλοιΤάσι

 Τηλεόραση 
ΈτοςΤίτλοςΡόλοςΣημειώσεις2010-2013Shake It UpΡόκι ΜπλουΠρωταγωνιστικός ρόλος2011Good Luck CharlieΡόκι ΜπλουΕπεισόδιο: "Charlie Shakes It Up"PrankStarsΗ ΊδιαΕπεισόδιο: "Walk the Prank"Pixie Hollow GamesΦερνφωνή2012A.N.T. FarmΣεκουόια ΤζόουνςΕπεισόδιο: "Creative consultANT"FrenemiesΧέιλι ΜπράντονΤηλεταινία2013Dancing With The StarsΗ ΊδιαΣεζόν 15 | Διαγωνιζόμενη | 2η Θεση2014ZappedΖόι ΣτίβενςΤηλεταινίαThe Making of SWAYΗ ΊδιαΣόου για την προετοιμασία του SWAYSWAY: A Dance TrilogyΗ ΊδιαΤηλεοπτικό σόου χορούProject RunwayΗ ΊδιαΕπεισόδιο: "Under The Gunn" | guest κριτής2015Black-ishΡασέινταΕπεισόδιο: "Daddy's Day"2015-2018K.C. UndercoverΚέι Σι ΚούπερΠρωταγωνιστικός ρόλος2017Walk The PrankΗ ΊδιαΕπεισόδιο: "K.C. Undercover Edition"Project RunwayΗ Ίδιαguest κριτής1982Knight PowerVanellope Von Schweetz (voice)Episode: "The Man Who Loved Me"2019-σήμεραEuphoriaΡου ΜπένετΠρωταγωνιστικός ρόλος

 Περιοδείες 

 Swag It Out Tour (2012-2014)

 Βραβεύσεις 
+ΈτοςΘεσμόςΒραβείοΥποψηφιότηταΑποτέλεσμα2014Radio Disney Music AwardsBest StyleZendayaνίκησεTeen Choice AwardsCandie's Style Icon2015Nickelodeon Kids' Choice AwardsFavorite Female TV Star – Kids' Show2016Teen Choice AwardsChoice Style: FemaleNickelodeon Kids' Choice AwardsChoice TV Actress: ComedyK.C. Undercover2017Teen Choice AwardsChoice Summer Movie ActressZendaya2018Nickelodeon Kids' Choice AwardsFavorite Movie ActressTeen Choice AwardsChoice Movie Actress: DramaChoice Movie ShipThe Greatest ShowmanChoice LiplockChoice CollaborationRewrite The Stars2019Nickelodeon Kid's Choice AwardsFavorite Female TV StarZendaya (K.C. Undercover)People's Choice AwardsFavorite Drama TV Star of the YearZendaya (Euphoria)Favorite Female Movie Star of the YearZendaya (Spider-Man: Far from Home)Teen Choice AwardsChoice Summer Movie ActressZendaya (Spider-Man: Far from Home)Saturn AwardsBest Supporting ActressZendaya (Spider-Man: Far from Home)2020Emmy           AwardsOutstanding Lead Actress in a Drama SeriesEuphoriaSatellite AwardsBest Actress in a Drama / Genre SeriesZendaya (Euphoria)Black Reel AwardsOutstanding Lead Actress in a Drama SeriesZendaya (Euphoria)Primetime Emmy AwardsOutstanding Lead Actress in a Drama SeriesZendaya (Euphoria)Shorty AwardsBest CelebrityZendayaPeople's Choice AwardsFavorite Style Star of the YearZendaya2021Critics' Choice Celebration of Black Cinema AwardsNextGen AwardMalcom & MarieSanta Barbara International Film FestivalVirtuosos AwardMalcom & Marie
 Παραπομπές 

Κατηγορία:Αμερικανίδες τραγουδίστριες
Κατηγορία:Αμερικανοί χορευτές
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες τραγουδίστριες ποπ
Κατηγορία:Αμερικανοί γερμανικής καταγωγής
Κατηγορία:Αμερικανοί σκωτσέζικης καταγωγής
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)